DélHír portál - Súlyos: megakadályozták a rendőrségi szakszervezet elnökét abban, hogy részt vegyen a tüntetésen!
Súlyos: megakadályozták a rendőrségi szakszervezet elnökét abban, hogy részt vegyen a tüntetésen!
Közzétette: Szerkesztő 2.	2017. április 15. szombat, 12:00
Mint minden önkényuralkodó, Aleksandar Vučić is bizonyára leginkább a rendőrségtől és a katonaságtól tart. A diktatúrák számára az ún. erőszakszervezetek jelentik a legnagyobb veszélyt.
Ebből kifolyólag igencsak kényelmetlen lehetett Vučić számára a Szerbiai Rendőr Szakszervezet jelenléte a demonstrációkon. Az (egyelőre) markában levő rendőrségi vezetők úgy döntöttek, megpróbálják útját állni a jelenségnek. Az utolsó pillanatban minden magyarázat nélkül az esti váltásba osztották be Dejan Đukićot, a zsaruk szakszervezetének elnökét, csak azért, hogy ne tudjon részt venni az április nyolcadikán megtartott tiltakozáson.
A szerb büntető törvénykönyv 152. szakaszából kiindulva a Rendőr Szakszervezet úgy döntött, bűnvádi feljelentést tesz az illetékesek (vagyis a rezsim érdekeit védő rendorségi feletteseik) ellen a szakszervezeti tevékenység akadályozása miatt.
Đukić szavai szerint tekintélyes jogászokkal való egyeztetést követően hozták meg a döntésüket.